E
je plene crisi istituzionâl in Macedonie là che il president Gjorge
Ivanov si refude di dâi la incarghe di formâ il gnûf guvier al
leader de
oposizion, il sociâl democratic Zoran Zaev, cundut che al gjolt de
maiorance in Parlament in gracie de poie dai trê partîts de
minorance albanese (Union Democratiche pe Integrazion, Besa
e Aleance pai Albanês). Ivanov al dopre propit l’acuardi cui
partîts di riferiment de comunitât albanese par refudâi la
incarghe, dal moment che la disponibilitât di Zaev a acetâ i ponts
di fonde dal lôr program – tant che la estension de couficialitât
de lenghe albanese a dute la Macedonie – e ven considerade une
menace ae unitât statâl. Denant dal refût di dâi la incarghe,
Zaev al à acusât il president di tentâ un colp di stât. Ancje la
Union Europeane, la OSCE e la NATO a àn domandât a Ivanov di
rispietâ i principis democratics e di tornâ sui siei pas. A front
di cheste crisi, diviers juriscj a sostegnin che il Parlament al à
il podê di nomenâ un guvier cence abadâ al veto imponût dal
president.
Font:
Balkan Insight,
04 e 07/03/17
smo_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn fra_Latn bos_Latn smo_Latn